Հատկապես վերջին հանգամանքն առավել ակնառու է դառնում հիմա, երբ իսրայելյան ընկերությունը պատրաստվում է Ադրբեջանին 1,6 միլիարդ դոլարի անօդաչու ինքնաթիռներ և ՀՀՊ համակարգեր վաճառել: Շատերն են այն համոզումին, որ Ադրբեջանին զենք վաճառելով` Իսրայելն այս պետությանը զինում է Իրանի դեմ և տարածաշրջանում ստեղծում պայթյունավտանգ իրավիճակ: Ադրբեջանը նկրտումներ ունի, Իրանի հանդեպ ունի տարածքային հավակնություններ, ուստի նրա կողմից իրականացվող սպառազինությունների մրցավազքն արդեն իսկ հաստատումն է այն իրողության, որ ցանկացած բռնկման դեպքում Ադրբեջանը կփորձի ներքաշվել պատերազմական գործողությունների մեջ: